**แบบรายงานการตรวจราชการระดับจังหวัด ปีงบประมาณ พ.ศ. 2564**

**ประเด็นที่ 3 Area based**

**หัวข้อ ตลาดนัดน่าซื้อ (Healthy Market)**

**จังหวัดนครพนม เขตสุขภาพที่ 8 รอบที่ 1/2564 ระหว่างวันที่ 10-12 มีนาคม 2564**

**1.ประเด็นการตรวจราชการ**

จังหวัดนครพนมมีการขับเคลื่อนการดำเนินงานอาหารปลอดภัยที่มีประสิทธิภาพ ตลาดนัดน่าซื้อ (Healthy Market) จังหวัดละ 1 แห่ง

**2. สถานการณ์**

ในปีงบประมาณ 2564 จังหวัดนครพนม มีตลาดประเภทที่ 1 จำนวน 27 แห่ง ตลาดประเภทที่ 2 (ตลาดนัด) จำนวน 75 แห่ง จังหวัดนครพนม มีเป้าหมายดำเนินการตามเกณฑ์การพัฒนายกระดับมาตรฐานตลาดนัดน่าซื้อ จำนวน 1 แห่ง คือ ตลาดนัดวันพระ ที่ตั้ง บ้านปากอูน ตำบลศรีสงคราม อำเภอศรสงคราม จังหวัดนครพนม ภายใต้การดูแลสำนักงานเทศบาลตำบลศรีสงคราม อำเภอศรีสงคราม จังหวัดนครพนม มีแผงลอยจำหน่ายสินค้าทั้งหมด จำนวน 271 แผง ประกอบด้วย แผงลอยจำหน่ายอาหาร จำนวน 101 แผง แผงลอยจำหน่ายสินค้าเบ็ดเตล็ด จำนวน 161 แผง และแผงลอยจำหน่ายยาเส้น/สมุนไพร จำนวน 9 แผง สำนักงานสาธารณสุขจังหวัดนครพนมติดตามเยี่ยมเสริมพลัง พบว่า ผ่านระดับดีมาก (ผ่านการประเมิน 20 ข้อ) ตามเกณฑ์มาตรฐานตลาดนัดน่าซื้อ (Healthy Market) กำหนดไว้ 3 ด้าน ได้แก่ ด้านสุขาภิบาลสิ่งแวดล้อม (Environmental Health) ด้านความปลอดภัยของอาหาร (Food Safety) และด้านการคุ้มครองผู้บริโภค (Customer Protection)

**3. การดำเนินงาน/ผลการดำเนินงานตามาตรการ สำคัญ**

๑. คัดเลือกพื้นที่เป้าหมายตลาดนัดน่าซื้อ จำนวน 1 แห่ง

 ๒. พื้นที่เป้าหมายสำรวจ ส่งผลการประเมินตนเองตามเกณฑ์มาตรฐานตลาดนัดน่าซื้อ (Healthy Market) ตามแบบฟอร์มของศูนย์อนามัยที่ 8 อุดรธานี

 ๓. สำนักงานสาธารณสุขจังหวัดนครพนม จัดทำแผนการดำเนินงานพัฒนาและยกระดับมาตรฐานตลาดสดน่าซื้อ ไปยังสำนักสุขาภิบาลอาหารและน้ำ กรมอนามัย กระทรวงสาธารณสุข

 4. ติดตามเยี่ยมเสริมพลัง สำรวจสถานการณ์ และให้คำแนะนำ ตลาดนัดวันพระ อำเภอศรีสงคราม จังหวัดนครพนม

 5. ติดตามและเมินผลตามเกณฑ์มาตรฐานตลาดนัดน่าซื้อ (Healthy Market) ณ ตลาดนัดน่าซื้อ อำเภอศรีสงคราม จังหวัดนครพนม

 6. สรุปผลการดำเนินงานและส่งสรุปผลการประเมินให้กรมอนามัย กระทรวงสาธารณสุข เพื่อรวบรวมข้อมูลต่อไป

**ผลการดำเนินงาน**

ระยะเวลาการดำเนินงานเดือนตุลาคม ๒๕๖3 - เดือนกุมภาพันธ์ ๒๕๖4 ซึ่งมีเป้าหมาย คือ ตลาดนัดน่าซื้อ (Healthy Market) จำนวน ๑ แห่ง สำนักงานสาธารณสุขจังหวัดนครพนมติดตามเยี่ยมเสริมพลัง พบว่า ระดับดีมาก (ผ่านการประเมิน 20 ข้อ) ตามเกณฑ์มาตรฐานตลาดนัดน่าซื้อ (Healthy Market) กำหนดไว้ 3 ด้าน ได้แก่ ด้านสุขาภิบาลสิ่งแวดล้อม (Environmental Health) ด้านความปลอดภัยของอาหาร (Food Safety) และด้านการคุ้มครองผู้บริโภค (Customer Protection) เพื่อรับการประเมินจากศูนย์อนามัยที่ 8 อุดรธานี ในเดือนพฤษภาคม 2564

**มาตรการที่สำคัญในการดำเนินการ**

 ๑. สร้างกระแสตลาดนัดน่าซื้อ (Healthy Market) มีการดำเนินงานตามมาตรการควบคุมการแพร่ระบาดของไวรัสโคโรนา 2019 อย่างเคร่งครัด

 ๒. เน้นให้ผู้จำหน่ายและผู้บริโภคลดการใช้ถุงพลาสติกและโฟมบรรจุอาหาร

3. การเฝ้าระวังสุ่มเก็บตัวอย่างตรวจหาสารปนเปื้อน 4 ชนิด และตรวจสอบมาตรฐานตราชั่ง

ทุกร้านทุกวันทำการตลาดนัดวันพระ โดยภาคีเครือข่ายคุ้มครองผู้บริโภคภาคประชาชน

 4. บูรณาการร่วมกับภาคีเครือข่ายที่เกี่ยวข้อง โดยมีการขับเคลื่อนอาหารปลอดภัยร่วมกับ สำนักสุขาภิบาลอาหารและน้ำ กรมอนามัย กระทรวงสาธารณสุข

**ปัจจัยแห่งความสำเร็จ/นวัตกรรม/ตัวอย่างที่ดี (ถ้ามี)**

สำนักงานเทศบาลตำบลศรีสงครามร่วมกับภาคีเครือข่ายคุ้มครองผู้บริโภคภาคประชาชน ดำเนินการเฝ้าระวังสุ่มเก็บตัวอย่างตรวจสารปนเปื้อน 4 ชนิด และตรวจสอบมาตรฐานตราชั่งทุกร้าน ทุกวัน ทำการตลาดนัดวันพระ

**โอกาสการพัฒนา** สร้างกระแสประชาสัมพันธ์เพื่อขยายผลพัฒนายกระดับตลาดนัดน่าซื้อ (Healthy Market) อำเภอที่เหลือต่อไป

 นางศิริวรรณ กำภูศิริ เจ้าพนักงานสาธารณสุขชำนาญงาน

 ผู้รายงาน